Ruuvit löysällä (televisiosarja)
Sarjan sketsejä ja hahmoja

Swiss Toni (Charlie Higson), lipevä autokauppias, joka vertaa kaikkea mahdollista toimintaa rakasteluun kauniin naisen kanssa. Sai oman spin-off -sarjansa Pisnesmies Toni.
Wybournen 13. herttua (Paul Whitehouse), lipevä, illallispukuinen ja sikaria polttava aatelisplayboy, joka löytää itsensä oudoista paikoista, kuten tyttökoulusta, gynekologiklinikalta tai ruumishuoneelta ("Minä, Wybournen 13. herttua, täällä? Tyttökoulun asuntolassa keskellä yötä? Minun maineellani? Mitä he oikein ajattelevat?")
Arthur Atkinson (Paul Whitehouse), 1940-luvun lavakoomikko, joka kertoo tahallisen huonoja puujalkavitsejä kuollakseen nauravalle teatteriyleisölle (tunnushokema "Where's me washboard?").
Bob Fleming (Charlie Higson), maaseudun elämästä kertovan päiväohjelman Country Matters juontaja, joka ei kykene olemaan yskimättä.
Cal Hooper, australialainen tv-juontaja
Dave Angel, ekosoturi
Denzil Dexter, kalifornialainen professori
Ed Winchester, uutisreportteri, jonka esiintymiset rajoittuvat pääasiassa eri tilanteissa ja paikoissa lausuttuihin vuorosanoihin Hi. I'm Ed Winchester.
Jesse (Jessen dieetti) "This week I have been mostly eating..."
Offroaderit (Charlie Higson ja Paul Whitehouse)
Ron Manager (Paul Whitehouse), jalkapallokommentaattori, joka kykenee puhumaan vain asian vierestä ja päätyy yleensä kuvailemaan, miten pikkupojat pelaavat palloa puistossa.
Rowley Birkin (Paul Whitehouse), iäkäs herrasmies, joka istuu nojatuolissa drinkki kädessä ja kertoo tarinoita elämänsä varrelta. Valitettavasti hän mutisee niin pahasti, että puheesta erottaa vain satunnaisia absurdeja sanoja ("Käärmeitä! Käärmeitä!" tai "Koko juttu oli tehty kumista") ja loppurepliikin "Pelkäänpä, että olin hyvin humalassa" ("I'm afraid I was very, very drunk").
Ken & Kenneth, Suit You Sir! -miehet (Paul Whitehouse ja Mark Williams), kaksi vaateliikkeen myyjää, jotka piinaavat asiakkaita monimielisillä vihjauksilla heidän seksielämästään.
Unlucky Alf (Paul Whitehouse), yksinäinen eläkeläismies, jonka elämä menee kaikilla tavoilla pieleen: autot roiskuttavat kuraa hänen päälleen, hänen televisionsa räjähtää juuri ennen jalkapallo-ottelua, ja mennessään ystävänsä hautajaisiin siellä haudataankin vahingossa hänet.
Chanel 9:n henkilökunta, erään epämääräisen Etelä-Amerikan rantavaltion tv-kanava.
Ted ja Ralph (Paul Whitehouse ja Charlie Higson), lordi Ralph Mayhew, joka yrittää epäonnisesti solmia intiimimpää suhdetta renkinsä Tedin kanssa. Kaksikko esiintyi myöhemmin tv-elokuvassa Ted and Ralph, jossa vieraili myös muita sarjan hahmoja.
Colin Hunt (Charlie Higson), toimiston vitsiniekka, joka piinaa työtovereitaan huonolla huumorillaan. Sarjan käsikirjoittajien mukaan Colinin hahmo perustuu niihin ihmisiin, jotka näkevät tänään televisiosta komediasarjan ja hokevat sen vitsejä koko seuraavan päivän.
Johnny Nice Painter (Charlie Higson), taidemaalari, joka saa hulluuskohtauksen sanasta "musta" (englanniksi black)
Splattaajat
Patrick Nice (Mark Williams), sliipattu keskiluokkainen mies, joka kertoo tarinoita elämästään puuhaillessaan keittiössään. Tarinoissa tapahtuu ällistyttäviä asioita (hän voittaa lotossa kahdesti peräkkäin, hänen poikansa saa Nobelin palkinnon tai hän saa kuulla polveutuvansa Kublai-kaanista) ja ne päättyvät sanoihin "Which was nice" (suom. "Mikä oli mukavaa").